同班朋友食飯, 因為有人住太古城, 所以就揀左呢度. 一坐低見到有晚飯孖寶, 二話不說就叫左三款. 計有潮式拼盤, 川椒雞, 煎蠔餅, 燒雞, 龍蝦同蒸魚. 仲加左炒飯同炒麵各一. 食物相當豐富, 而且幾好味. 潮式拼盤相對一般, 可以不試. 不過煎蠔餅真係好好味, 加左魚露食, 非常得. 燒雞又香又脆, 好滋味, 就連骨頭都好脆. 龍蝦同蒸魚又係一絕, 龍蝦用上湯煮, 又新鮮又啖啖肉. 條魚蒸得剛好, 離骨之餘又唔會太熟. 最後仲叫左楊枝甘露, 好滿足. 服務好好, 值得一讚.